ప్రపంచమునకు మూలం దైవము. | తెలుగుబంధు( తెలుగుప్రజల ఆత్మబంధు )
ప్రపంచమునకు మూలం దైవము. ఆరనిజ్యోతి ఆత్మజ్ణానజ్యోతి. జ్ఞానముతో దైవమును తెలుసుకొనవలెను. జ్ణానోపదేశమునకు మూలం గురువు. మానవులకు మూలం గురూపదేశము. దీని నుండి తత్వవిచారము చేసినచో ముక్తికలుగును.
ప్రపంచమంత ధర్మంమీదనే ఆధారపడినది. ప్రపంచాన్ని ధరించేది ధర్మము. ధర్మం నశిస్తే ప్రపంచమంతా పతనమైపోతుంది. ధర్మమునకు మూలం వేదం. ధర్మము ఆద్యంతాలులేనిది. దీనినే ధర్మము అంటారు. ఇదియే హిందూధర్మం. ఇట్టి భారతీయ సంప్రదాయము బహు విశిష్టమయినది.
ఇతర సంస్కృతులకు కర్త ఒకడుంటాడు. మన కర్త అనంతము. సర్వము నిండినవాడు. "ఓం" అను ఓంకారం సమస్త దిక్కులయందు నిండిపోయినది. అంతట దైవము ప్రకాశించుచుండును. జగత్తు అంతా దైవమయం. ఎక్కడ చూసినా అక్కడనే ఏ రూపములో చూసినా ఆ రూపములోనే ప్రత్యక్షమగునని నిరూపించిన మన దేశ ఋషులు గొప్పవారు. మన సంస్కృతికి మించినది లేదనుట అతిశయోక్తికాదు. డబ్బుకు దాసోహం కాకుండా వేదసంహితమైన సంప్రదాయమును మానవత్వంతో ప్రతి ఒక్కరూ గ్రహించవలెను.
పరిశుద్ధమైన మనస్సు, అంకితభావం, ప్రార్థన, ధ్యానం మాత్రమే సత్యాన్వేషణకు తోడ్పడుతాయి. కలియుగంలో నిజం చెప్పడం తపస్సు, సత్యస్వరూపమే భగవంతుడు. నిజం చెప్పేవాళ్ళకు భగవంతుడే దారి చూపిస్తాడు.
మనలోయున్న ఓర్పు, సహనము, క్షమ గుణం మరెక్కడా లభింపవు. దానికి కారణం ప్రపంచంలోనే విశిష్ఠమైన ధర్మము మనకు కలదు. "మనకు బాధ కల్గించుపనులను ఇతరులపైన ప్రయోగించరాదు" అను విశిష్టమైన హిందూధర్మము మన సంస్కృతిలోనే కలదు. ప్రపంచములో ప్రతి మనిషి మన ధర్మము గుర్తెరింగినచో సర్వకాలములందు ఈ ప్రపంచము ప్రశాంతతకు నిలయమని నొక్కి వక్కాణించుటలో సందేహములేదు.
'రా' అని పలుకగానే పాపరాశులన్నియు బహిర్గతమవుతాయి. 'మా' అని పలుకగానే పోయిన పాపము తిరిగి ప్రవేశించకుండ కవాటము బంధింపబడుచున్నది. ఇది సత్యమని బుధజనులు వక్కాణించారు.
మనదేశములో ఉన్న శాంతి మంత్రము మరి ఏ దేశములో కనిపించదు. మనలోని మానవత్వగుణము మరి ఏ దేశములో కనిపించదు. అందుకే మన దేశము సర్వ మతములకు నిలయమైనది.
దురాశ, విషయవాంఛలు, త్యజించడంవలన మనషి తీవ్రమైన ఉద్రేకాల నుండి విముక్తుడవుతాడు. తీవ్రవాదము తొలగి శాంతికల్గుటకు మన ధర్మం మూలం. ధర్మములో, సత్యములోను దైవము కలడు. వాటిని నిర్లక్ష్యము చేసినచో వారికి చేటు కలుగును. సమర్థులైనవారందరు వాటికొరకు కృషిచేయాలి.
'మానవ సేవయే మాధవ సేవ', దీనులపైన సానుభూతి చూపడం "మానవత్వం". ఆదుకొని రక్షించడమే 'దైవత్వం'.
మన దేశములో సద్గురువులు, సన్యాసులు, మొదలగువారి ఆదర్శములను ప్రతి ఒక్కరూ గ్రహించాలి. సత్యాన్వేషణము వల్లనే ప్రపంచములో శాంతి చేకూరును.
prapanchamunaku moolam daivamu. | telugubandhu( teluguprajala aatmabandhu )
prapanchamunaku moolam daivamu. aaranijyoti aatmajnaanajyoti. ghnaanamutho daivamunu telusukonavalenu. jnaanopadesamunaku moolam guruvu. maanavulaku moolam gurupadesamu. deeni nundi tatvavichaaramu chesinacho muktikalugunu.
prapanchamanta dharmammeedane aadhaarapadinadi. prapanchaanni dharinchedi dharmamu. dharmam nasiste prapanchamantaa patanamaipotundi. dharmamunaku moolam vedam. dharmamu aadyantaalulenidi. deenine dharmamu antaaru. idiye hinduudharmam. itti bhaarateeya sampradaayamu bahu vishishtamayinadi.
itara samskrutulaku karta okaduntadu. mana karta anantamu. sarvamu nindinavaadu. "om" anu onkaaram samasta dikkulayandu nindipoyinadi. antata daivamu prakaasinchuchundunu. jagattu antaa daivamayam. ekkada chusina akkadane e roopamulo chusina aa roopamulone pratyakshamagunani niroopinchina mana desha rushulu goppavaaru. mana samskrutiki minchinadi ledanuta atisayoktikaadu. dabbuku dasoham kakunda vedasamhitamaina sampradaayamunu maanavatvamto prati okkaruu grahinchavalenu.
parisuddhamaina manassu, ankitabhaavam, praarthana, dhyanam matrame satyaanveshanaku thodpaduthaayi. kaliyugamlo nijam cheppadam tapassu, satyaswaroopame bhagavantudu. nijam cheppevallaku bhagavantude daari chuupistaadu.
manaloyunna orpu, sahanamu, kshama gunam marekkada labhimpavu. daaniki kaaranam prapanchamlone vishishtamaina dharmamu manaku kaladu. "manaku baadha kalginchupanulanu itarulapaina prayogincharaadu" anu vishishtamaina hinduudharmamu mana samskrutilone kaladu. prapanchamulo prati manishi mana dharmamu gurteringinacho sarvakaalamulandu ee prapanchamu prasaantataku nilayamani nokki vakkaaninchutalo sandehamuledu.
'raa' ani palukagaane paaparaasulanniyu bahirgatamavutaayi. 'maa' ani palukagaane poyina paapamu tirigi pravesinchakunda kavatamu bandhimpabaduchunnadi. idhi satyamani budhajanulu vakkaaninchaaru.
manadesamulo unna saanti mantramu mari e deshamulo kanipinchadu. manaloni maanavatvagunamu mari e deshamulo kanipinchadu. anduke mana deshamu sarva matamulaku nilayamainadi.
durasa, vishayavaanchalu, tyajinchadamvalana manashi teevramaina udrekaala nundi vimuktudavutaadu. teevravaadamu tolagi saantikalgutaku mana dharmam moolam. dharmamulo, satyamulonu daivamu kaladu. vaatini nirlakshyamu chesinacho vaariki chetu kalugunu. samarthulainavaarandaru vaatikoraku krushicheyali.
'manava sevaye madhava seva', deenulapaina saanubhooti chuupadam "maanavatvam". aadukoni rakshinchadame 'daivatvam'.
mana deshamulo sadguruvulu, sanyaasulu, modalaguvaari aadarsamulanu prati okkaruu grahinchaali. satyanveshanamu vallane prapanchamulo saanti chekuurunu.